AVIZAT, APROBAT,

 A.N. „APELE ROMANE” Director A.B.A. Buzau- Ialomita

 ing. Adriana PETCU

 ***CAIETUL DE SARCINI***

Caietul de sarcini face parte integrantǎ din documentaţia de atribuire si constituie ansamblul cerinţelor pe baza cǎrora se elaboreazǎ, de cǎtre fiecare ofertant, propunerea tehnicǎ.Scopul aplicării prezentei proceduri este atribuirea contractului de prestări servicii de elaborare a documentaţiei tehnico-economice **(fazele PT+CS, DE, DTAC, DTOE)** pentru obiectivul de investiţii ***“ Lucrari de******amenajare pârâu Țâța în satul Dealu Frumos, comuna Pietrosița, judetul Dâmbovița”*** .

1. **INFORMAŢII GENERALE**
	1. **Autoritatea contractanta**

 **Administratia Nationala “Apele Romane” – Administratia Bazinala de Apa Buzau- Ialomita,** cu sediul in Buzau, str. Bucegi, nr.20 bis, cod 120208, telefon 0238/725446,725447,725448, fax 0238/427237, cod de inregistrare fiscala 18266006, cont Trezoreria mun. Buzau nr. RO78TREZ 23F700400710101X, reprezentata prin **Director Adriana PETCU si Director Economic Cristian Constantin STROE**, în calitate de **achizitor.**

* 1. **Descrierea cadrului existent**

 Lucrările propuse se află în intravilanul comunei Pietroșița, satul Dealu Frumos, județul Dâmbovița.

 Suprafețele ocupate de lucrări se află în albia minoră a pârâului Țâța. Albia pârâului aparţine domeniului public şi se află în administrarea Administrației Naționale „Apele Române” prin Administrația Bazinală Buzău - Ialomița.

 Sectorul de pârâu propus a fi amenajat este cuprins între podul de pe DC132, ce face legătura între localitățile Pietroșița și Runcu și limita intravilanului comunei Pietroșița

**2.SCOPUL PROIECTULUI SI REZULTATE ASTEPTATE**

2.1 Obiectivul general este realizare ***“ Lucrari de******amenajare pârâu Țâța în satul Dealu Frumos, comuna Pietrosița, judetul Dâmbovița””***

2.2 Obiectivele specifice:

 Rolul lucrărilor de amenajare propuse este de a stopa procesul de eroziune a malurilor și prin urmare de a pune în siguranță obiectivele din zonă.

* 1. Rezultatele asteptate sunt:

Intocmirea si predarea documentatiei Tehnico-economice care sa rezolve:

 - punerea în siguranta din punct de vedere al gospodariri apelor a sectorului de curs studiat

 - apararea împotriva inundatiilor a gospodariilor care ar putea fi afectate în timpul viiturilor

 **3.SCOPUL PRESTATIILOR**

 **3.1*.* Necesitatea si oportunitatea promovarii investitiei**

Pârâul Țâța este un curs de apă permanent, cu maluri abrupte și cu debite ce înregistrează variații mari, funcție de regimul precipitațiilor în zonă.

În timpul ploilor torențiale pârâul Țâța colectează cantități mari de apă de pe versanții laterali, ceea ce a condus la afectarea malurilor.

Eroziunile malurilor reprezintă un risc pentru gospodăriile cetățenilor, terenurile agricole și drumul comunal care este singura cale de acces către satul Dealu Frumos.

Fenomenul de eroziune a malurilor pârâului Țâța se manifestă de multă vreme, astfel, „în comuna Pietroșița, creșterile de debite de pe pârâul Țâța și avansarea alunecării de teren mal stâng pe o lungime de 25 m, au condus la avarierea singurului drum de acces către gospodăriile și proprietățile din zonă, a unui podeț și afectarea parțială a doi stâlpi de joasă tensiune.” Valoarea pagubelor înregistrate este de 500000 lei.

Lucrările propuse sunt de consolidare și apărare a malurilor în zonele cele mai afectate de eroziune, prin ziduri de gabioane și ziduri de sprijin din beton și de stabilizare a talvegului albiei cu praguri de fund îngropate.

 **3.2 Descrierea proiectului**

Lucrările constau în:

- consolidări și apărări de mal din ziduri de gabioane

- consolidări și apărări de mal din ziduri de sprijin din beton

- prag de fund din beton

- praguri de fund îngropate

- recalibrare albie

Poziția zidurilor de apărare a malurilor a fost stabilită astfel încât să nu se obtureze mult din secțiunea de curgere a apei, dar nici să nu se afecteze construcțiile și terenurile adiacente.

Având în vedere prevederile H.G. nr. 846/2010 pentru aprobarea Strategiei Naționale de management al riscului la inundații pe termen mediu și lung, consolidările de mal si cota superioara a zidurilor au fost dimensionate pentru debitul cu probabilitatea de depășire de 1%.

Imediat aval de podeț este prevăzut un prag de fund cu caderea de 1,5 m iar pe latura dinspre malul stang se va realiza o scara de pesti.

***Consolidări de mal cu ziduri din gabioane***

Apărarea de mal cu gabioane este realizată din cutii de gabioane aşezate în trepte, având la bază o saltea din gabioane.

***Consolidări de mal cu protecție din anrocamente***

Consolidarea de mal se va realiza din prism de anrocamente de 150 – 500 kg/buc sprijinit pe mal și cu panta de 1:1,5 spre apă. Prismul de la bază va avea circa 3,0 m lățime la partea superioară și înălțimea de 1,0 m. Protecția de deasupra lui va fi de 1,0 m - 2,0 înălțime și va avea o grosime minimă de 1,0 m pentru a intra două rânduri de piatră.

***Consolidări de mal cu ziduri din beton***

Zidul de beton se va funda direct, având elementele geometrice alese astfel încât să fie asigurată stabilitatea la împingerea umpluturii din spate.

Zidul va fi prevăzut cu dren din piatră brută în spate și barbacane, pentru colectarea și evacuarea apelor.

Înălțimea elevației va fi de 4m sau 5m, în funcție de înălțimea malului.

În faţa zidului se va aşeza o saltea din gabioane pentru protecţia împotriva afuierilor.

Acolo unde se manifestă tendița de alunecare a versanților adiacenți, între zidurile de pe cele două maluri se vor realiza traverse îngropate din beton, care să suplimenteze preluarea împingerilor.

***Prag de fund din beton armat***

Imediat aval de podeț se va realiza un prag de fund cu căderea de 1,5m. Aval, pragul va avea un bazin din beton armat de 8m lungime iar apoi o rizbermă din saltele de gabioane pe toată lungimea zidurilor de sprijin.

Pragul va avea lateral ziduri din beton fundate direct, având paramentul cu o pantă de 3:1.

Lucrarea va funcționa ca prag pentru debite mai mici cecât debitul capabil al podețului. La debite mai mari decât debitul capabil al podețului, drumul și podețul vor fi deversate. Apele vor curge pe paramentul zidurilor, deversând în bazinul disipator.

În acest sens s-au prevăzut traverse din gabioane cu rol de stabilozare a terenului în cazul deversărilor.

***Praguri de fund îngropate***

Pragurile de fund pentru stabilizarea albiei se vor realiza îngropate, la nivelul albiei existente, pe toată lățimea albiei.

Pragurile de fund îngropate se vor realiza pe zonele unde sunt prevăzute și consolidările de maluri, la capătul aval al acestora și la distanțe de circa 30 m între ele.

De asemenea traversele din beton din zona zidurilor de sprijin din beton joacă rolul de praguri de fund îngropate.

***Recalibrare albie***

Recalibrarea albiei constă în realizarea unei secțiuni trapezoidale cu pantele taluzurilor de 1:2, cu lățimea la bază variabilă, în funcție de configurația albiei naturale, avâd lățimea de 3 – 5 m.

Recalibrarea se va realiza pe traseul cursului de apă existent, pe o lungime de cca. 760 m, aval de podețul ovoidal.

Prin recalibrare se va păstra panta generală a albiei, racordându-se la capete la cotele talvegului existent.

 **3.3 Grupurile tinta**

Factorii interesati de realizarea proiectului sunt in primul rand populaţia si agenţii economici din zona apărată, în legătură cu protecţia vieţilor si a bunurilor, autoritatea contractanta prin stabilizarea eroziunii malului, Consiliul Județean-Prefectura, Consiliul Local.

 **3.4 Activitati si rezultate specifice**

Prestarea ***serviciilor de proiectare*** *- elaborarea documentatiilor tehnico-economice (fazele PT+CS, DE, DTAC, DTOE),* pentru obiectivul de investitii: ***“ Lucrari de******amenajare pârâu Țâța în satul Dealu Frumos, comuna Pietrosița, judetul Dâmbovița””***

Rezultate asteptate a fi atinse de catre proiectare sunt:

* Elaborarea proiectului tehnic prin coroborarea studiului de fezabilitate cu studiile la teren realizate de specialistii proprii.
* Operatorul economic va prezenta oferta tehnica pe baza propriilor evaluari.
* Adaptarea proiectului tehnic la cerintele de mediu actuale.
* Detalierea caietelor de sarcini cu toate procedurile necesare fiecarei etape de executie in vederea respectarii de catre executant a tuturor cerintelor de calitate ale lucrarii.

**Natura serviciilor de proiectare care trebuie furnizate sunt :**

* ***Întocmirea documentatiilor tehnico-economice (fazele PT+CS, DE, DTAC, DTOE) conform indicatorilor tehnico-economici aprobati.***

Memoriu general, care va conţine informaţii generale privind proiectul – piese scrise şi piese desenate. *Liste cu cantităţi de lucrări cu valori şi fără valori pe total obiectiv, Graficul general de realizare al obiectivului* . Caiete de sarcini. Studiile necesare pentru întocmirea Proiectului tehnic și Detaliilor de execuție. Proiectantul va prezenta oferta financiara pe baza propriilor evaluari (ridicari topo).

 Listele cu cantităţi de lucrări, parte integrantă din Proiectul tehnic, se vor preda în 4 exemplare

* **Întocmirea tuturor studiilor necesare** **(studii topografice, hidrologice, geotehnice, studiul de evaluare a impactului asupra mediului- dupa caz, etc.)- cu personal calificat, specializat necesar efectuarii serviciilor.**
* **Întocmirea documentatiilor pentru obtinerea tuturor avizelor si acordurilor mentionate in certificatul de urbanism necesare obtinerii Autorizatie de construire, scoatere terenuri din circuitul agricol** (în conformitate cu Ordinul Ministerului Agriculturii si Dezvoltarii rurale nr. 377 din 24.11.2017) pentru punerea în opera a obiectivului de investitii mai sus mentionat; Documentaţiile necesare pentru obţinerea avizelor, acordurilor şi autorizaţiilor vor fi întocmite în conformitate cu cerinţele specifice ale fiecărei autorităţi/instituţii emitente şi vor fi avizate corespunzător
* **Întocmire Documentatie Tehnica pentru Organizare a Execuţiei Lucrarilor** – D.T.O.E. se va prezenta în conformitate cu prevederile Hotarârii Guvernului nr. 907/2016- Anexa 9, constând din descrierea tuturor lucrarilor provizorii pregatitoare si necesare în vederea asigurarii tehnologiei de execuţie a investiţiei, atât pe terenul aferent investiţiei, cât si pe spaţiile ocupate temporar în afara acestuia, inclusiv cele de pe domeniul public.
* **Intocmirea documentatiei de terenuri si obtinerea avizului ANCPI. Plata pentru obtinerea avizului ANCPI se va face de catre proiectant.**
* **Asistenta tehnica** din partea proiectantului pe perioada de executie a lucrarilor consta în urmatoarele activitati:

1.Participa ori de cate ori va solicita beneficiarul sau executantul pe santier, pentru emiterea de solutii tehnice, precizari si clarificari legate de aplicarea proiectului în concordanta cu situatia din teren

2.Urmareste respectarea prevederilor din proiect si respectarea normelor în vigoare de catre constructor

Durata contractului de asistenta tehnica se deruleaza pe toata perioada de executare a contractului de lucrari si pana la receptia la terminarea lucrarilor, acceptata de beneficiar fara obiectii, contractul extinzandu-si valabilitatea în cazul în care se prelungeste durata de executie a lucrarilor, fara alte costuri suplimentare din partea beneficiarului.

**● Elaborarea instructiunilor de exploatare si de intretinere** conformOrdinului nr. 819/2007 privind “Normativul pentru lucrari de întretinere si reparatii la mijloacele fixe aflate în administrarea AN “Apele Romane” – sarcinile executantului pe perioada garantiei ofertata.

* **Întocmirea referatului de prezentare** cu privire la modul în care a fost executata lucrarea, necesar la receptia obiectivului;
* **Actualizarea anuala a Devizului General** sau ori de cate ori solicita autoritatea contractanta, conform prevederilor Ordinului Ministrului Apelor si Padurilor nr. 165/2018 actualizat pana la receptia la terminarea lucrarilor;
* **Intocmirea documentatiilor pentru intabularea lucrarilor realizate.**

**Includerea in documentatii a *Planului de securitate si sanatate*** pentru executarea lucrarilor laobiectivul de investitii ***“ Lucrari de******amenajare pârâu Țâța în satul Dealu Frumos, comuna Pietrosița, judetul Dâmbovița”*** conform prevederilor HG nr.300/2006, actualizat, a masurilor de protectia muncii si masurilor PSI necesare la executia lucrarilor;

* **Întocmirea oricarui studiu sau documentatie** (referitoare la obiectivul de investitii mai sus mentionat) solicitata de beneficiar pe parcursul executiei lucrarilor de constructii pentru obiectivul mai sus mentionat.
* Coordonatorul în materie de securitate si sanatate pe durata elaborarii proiectului lucrarii trebuie sa transmita coordonatorului în materie de securitate si sanatate pe durata realizarii lucrarii **registrul de coordonare si dosarul de interventie**, pe baza unui **proces-verbal**;

 **Susţinerea avizării PT+CS, DE, DTAC, DTOE** elaborat la C.T.E. -Administraţia Bazinală de Apă “Buzău-Ialomița”,

* **Documentaţia tehnico-economică (PT+CS, DE, DTAC, DTOE.)** **se va întocmi şi în conformitate cu prevederile** Normativului tehnic din 2008 - pentru lucrări hidrotehnice NTLH-001 ,,Criterii şi principii pentru evaluarea şi selectarea soluţiilor tehnice de proiectare şi realizare a lucrărilor hidrotehnice de amenajare/reamenajare a cursurilor de apă, pentru atingerea obiectivelor de mediu din domeniul apelor” aprobat cu **Ordinul Ministerului Mediului nr**. **1215 din 06.10.2008;**
* **Se solicită expertiză tehnică pentru lucrările de intervenţii la lucrări existente (dacă este cazul).**
* **Odată cu recepţionarea şi plata Documentaţiei tehnico-economică (faza PT+CS, DE, DTAC, DTOE.), realizata conform contractului, prestatorul cedează dreptul său de autor în favoarea autorităţii contractante, fără a mai emite niciun fel de pretenţii legate de acesta.**

**4.SPECIFICATII TEHNICE**

Proiectul Tehnic de Executie, Proiectul pentru autorizarea executarii lucrarilor de construire (P.A.C.) si Proiectul de organizare a executiei lucrarilor (P.O.E) se vor elabora in conformitate cu H.G. nr. 907/2016 privind etapele de elaborare si conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

Sa asigure prin Proiectul Tehnic si Detaliile de Executie nivelul de calitate corespunzator cerintelor esentiale cu respectarea reglementarilor tehnice si a clauzelor contractuale.

Sa elaboreze caietele de sarcini, instructiunile tehnice privind executia lucrarilor, exploatarea, intretinerea si reparatiile, precum si, dupa caz, proiectele de urmarire privind comportarea in timp a constructiilor.

**5.LOGISTICA SI PLANIFICARE**

Localitatea Dealu Frumos se situeaza in zona de deal si apartine din punct de vedere administrativ de comuna Pietroșița judetul Dambovita. Lucrarile se situeaza in albia minora si majora, pe terenul din domeniu public aflat in administratia ANAR – A.B.A. BUZAU IALOMITA, sau ale autoritatii locale, nefiind ocupate terenuri particulare.

**6.CERINTE**

Se va prezenta structura echipei care va realiza contractul pentru proiectare.

**6.1 Proiectare**

Proiectantul trebuie sa tina cont la dimensionarea echipei de specialisti de faptul ca trebuie sa dispuna de specialist autorizat pentru intocmire si obtinere avize si acorduri.

Prezentarea modalității de asigurare a accesului la specialiștii necesari și obligatorii în vederea verificării nivelului de calitate corespunzător cerințelor fundamentale aplicabile lucrărilor cuprinse în obiectul contractului, în conformitate cu prevederile Legii 10/1995 și a altor legi incidente.

Proiectantul va purta întreaga responsabilitate pentru îndeplinirea corectă a sarcinilor descrise. Proiectantul va asigura personal adecvat pentru îndeplinirea sarcinilor, în acord cucerințele minime definite în prezentul caiet de sarcini. Proiectantul va trebui să asigure resursele de personal.

Ofertantii trebuie sa faca dovada ca sunt autorizati si detin personal autorizat pentru prestarea tuturor activitatilor specifice etapei de proiectare.

**6.1.1 Managerul /coordonatorul echipei de proiectare:**

a) Studii:Absolvent cu studii superioare cu diploma de licenta sau echivalent\* în domeniul constructii hidrotehnice.

b)Experienta profesionala generala

Minim 5 ani .

c)Experienta profesionala specifica

Experienta ca manager/coordonator echipa de proiectare (proiectare-SF, PT+CS, DE, elaborare studii), in cel putin un proiect similar

**6.1.2 Inginerul proiectant de constructii hidrotehnice**

a) Studii:Absolvent cu studii superioare cu diploma de licenta sau echivalent\* în domeniul constructii hidrotehnice.

b)Experienta profesionala generala

Minim 5 ani

c)Experienta profesionala specifica

Experienta ca inginer proiectant (proiectare-SF, PT+CS, DE, elaborare studii), in cel putin un proiect similar

* + 1. **inginer topograf/geodez**

a) Absolvent studii superioare cu diploma de licenta, atestat A.N.C.P.I. categoria B sau D

*Experienţă profesională generală*

b) Minim **5** ani de experienţă profesională generală;

*c) Experienţă profesională specifică*

Experienta in cel putin 1 proiect similar

**6.2. CERINTELE AUTORITATII CONTRACTANTE PRIVIND ÎNTOCMIREA OFERTEI TEHNICE**

 Lucrarile hidrotehnice ce urmeaza a fi executate pe zona comunei Pietrosita, ocupa terenuri in albia minora a paraului Tata, aflate in administrarea Autoritatii Contractante conform HG. Nr. 1705/2006 –„ pentru aprobarea inventarului centralizat al bunurilor din domeniul public al statului”. Terenul este liber de orice sarcini, iar Autoritatea Contractanta il va pune la dispozitia ofertantului castigator la semnarea contractului. Propunerea tehnica va contine toate informatiile si dovezile pe care ofertantul le considera necesare pentru fundamentarea ofertei sale. Oferta trebuie sa convinga autoritatea contractanta ca în caz de atribuire, ofertantul dispune de resurse suficiente precum si de experienta necesara pentru a indeplini contractul aferent prezentei achizitii publice.

 Propunerea tehnica se intocmeste astfel incat in procesul de evaluare informatiile cuprinse in aceasta sa permita identificarea facila a corespondentei cu specificatiile tehnice.

 Datele furnizate în acest capitol reprezinta angajamente ferme; în situatia în care oferta este declarata castigatoare, dupa semnarea contractului, nerespectarea acestor angajamente pe parcursul derularii contractului, duce la aplicarea clauzelor referitoare la reziliere si/sau penalitati.

Operatorii economici vor indica in cadrul ofertei faptul ca la elaborarea acesteia au tinut cont de obligatiile relevante din domeniul mediului, social si al relatiilor de munca.

La elaborarea ofertei operatorii economici au obligatia de a respecta conditiile de munca si protectia muncii care sunt la nivel national, conform Legii nr. 319/2006 privind protectia si securitatea muncii, precum si ca le va respecta pe parcursul îndeplinirii contractului de achizitie publica.

Se va prezenta graficul fizic si valoric de realizare al investitiei pentru serviciile de proiectare si asistenta tehnica.

 **Oferta financiara,** pentru prestarea serviciilor de proiectare a documentatiilor tehnico-economice (fazele PT+CS, DTAC, DTOE). , va fi defalcata pe fiecare serviciu prestat sau studiu cu valoare (exclusiv TVA, TVA, inclusiv TVA).

**Se va prezenta justificarea antemasuratorilor pe baza carora se intocmesc devizele de lucrari.**

Ofertantul va prezenta dovezi privind asigurarea riscului profesional pentru serviciile de proiectare conform Art.31 din Legea 10/1995 cu modificarile si completarile ulterioare. Se va prezenta asigurarea profesionala existenta la nivelul operatorului economic pentru serviciile de proiectare prin prezentarea politei de asigurare profesionala, fara existenta unui prag limita valoric, valabila la data limita de depunere a ofertei.

 Ofertantul va prezenta in mod rezonabil si realist descrierea sistemului calitatii aplicat la lucrare, planul de management al calitatii, listele cu procedurile aferente sistemului calitatii care sa asigure nivelul necesar de calitate al lucrarilor executate precum si materialele pe care le va pune in opera – care sa confirme ofertarea unei garantii extinse a lucrarilor si un program de realizare a contractului in termeni de intelegere a secventei principalelor tipuri de lucrari conform specificatiilor tehnice, programarii acestora, coordonarii si personalului alocat.

 Ofertantul va prezenta listele cuprinzand procedurile tehnice de executie ale tuturor categoriilor de lucrari privind realizarea contractului, planul de control al calitatii, verificari si încercari.

 Pentru descrierea completa a procedurilor succesive tehnice de executie specifice, acestea se vor efectua in conformitate cu cerintele tehnice obligatoriu aplicabile obiectivului/obiectivelor prezentei achizitii si se vor avea in vedere prevederile LEGII NR. 10/1995 – privind calitatea in constructii , HGR 766/1997 – Regulamentele privind calitatea in constructii, Catalogul Standardelor Romane – ASRO si Normativele in vigoare aferente procedurilor descrise si celelalte prevederi legale mentionate in caietele de sarcini.

 Se vor furniza orice alte informatii considerate semnificative pentru evaluarea corespunzatoare a propunerii tehnice.

* 1. **VIZITAREA AMPLASAMENTULUI OBIECTIVULUI DE INVESTIŢII PENTRU CARE SE SOLICITĂ PRESTAREA SERVICIILOR DE PROIECTARE**

Ofertanţii au dreptul sǎ viziteze amplasamentul obiectivului de investiţii pentru care se solicitǎ prestarea serviciilor de proiectare fazele PT+CS, DTAC, DTOS, pentru asigurarea întocmirii corecte a ofertei tehnice și financiare.

Vizitarea amplasamentelor se va efectua în prezenţa reprezentanţilor autorităţii contractante **-** Administraţia Bazinală de Apă Buzau-Ialomita - S.G.A.Dambovița.

**Participanţii la vizitarea amplasamentelor vor prezenta delegaţii sau documente de reprezentare din partea ofertantului cu semnătura şi ștampila acestuia.** Ofertanţii vor suporta toate costurile legate de vizitarea amplasamentelor.

**7. TERMEN DE EXECUTARE**

Pentru întocmirea documentatiei tehnico-economice (fazele PT+CS, DTAC, DTOE), a studiilor (topografice, hidrologice, geotehnice, etc.), pentru întocmirea documentatiilor necesare obtinerii autorizatiei de construire, inclusiv elaborarea *Planului de securitate si sanatate* pentru executarea lucrarilor la obiectivul de investitii mai sus mentionat, termenul maxim de realizare este de **30 zile** de la data semnarii contractului, ordinul de incepere se va emite imediat dupa semnarea contractului cu castigatorul licitatiei .

- Verificarea conform legii a proiectului tehnic se va face in termen de 10 zile lucratoare de la predarea acestuia si este in sarcina autoritatii contractante

- Avizarea in C.T.E. A.B.A.Buzau-Ialomita si perioada de remediere a neconformitatilor (daca exista)- se va realiza in 5 zile de la data avizarii.

- Pentru întocmirea documentatiei tehnico-economic (faza DE) si a oricarei alte documentatii sau studiu solicitat de beneficiar (inclusiv reactualizarea Devizului General), perioada maxima de realizare a prestatiei este de **10 zile** de la solicitarea achizitorului.

- Pentru asistenta tehnica perioada prestatiei este **perioada de executie a lucrarilor**.

 **Plata serviciilor prestate se face de beneficiar numai după avizarea documentației tehnice în ședința CTE a Administrației Bazinale de Apa Buzau-Ialomita”**

1. **REGLEMENTARI TEHNICE**

 **- H.G. nr. 907 din 29.11.2016**, privind aprobarea continutului-cadru al documentatiei tehnico-economice aferente investitiilor publice, precum si a structurii si metodologiei de elaborare a devizului general pentru obiective de investitii si lucrari de interventii”**;**

 **- H.G. nr. 846 din 11.08.2010** pentru aprobarea Strategiei Nationale de management al riscului la inundatii pe termen mediu si lung

 **- Ordinul Ministerului Mediului nr.1163 din 16.07.2007** privind aprobarea unor masuri pentru imbunatatirea solutiilor tehnice de proiectare si de realizare a lucrarilor hidrotehnice de amenajare si reamenajare a cursurilor de apa, pentru atingerea obiectivelor de mediu din domeniul apelor.

 **- Legea NR. 10/1995** (republicata) 30.09.2016– privind calitatea in constructii

 **- HG 766/1997** – Regulamentele privind calitatea in constructii

 **-** Catalogul Standardelor Romane – **ASRO**

#### 9. CRITERII DE ATRIBUIRE

 **Pretul cel mai scazut**

**ANEXE LA CAIETUL DE SARCINI:**

**A. PIESE SCRISE:**

 Memoriu Tehnic (extras SF)

* + - * 1. **PIESE DESENATE:**

 Plan de incadrare in zona: scara 1:5000

 Plan de situatie : scara 1:1000

 Profil longitudinal prin albie:1:1000

 Sectiuni caracteristice

Director Tehnic E.M.I.S.N.G.A.I.

Marilena STOIAN

Sef Serviciu F.S.T.U.I.C.Investitii

Ing.Magdalena GRAMA

R.U.C.

Ing.Laurentiu DRAGANESCU